CELEX: C2006/060/04
Language: lv
Date: 2006-03-11 00:00:00
Title: Tiesas spriedums (pirmā palāta)  2006. gada 19. janvārī  lietā C-330/03 ( Tribunal Supremo  lūgums sniegt prejudiciālu nolēmumu)  Colegio de Ingenieros de Caminos, Canales y Puertos  pret  Administración del Estado  (Darba ņēmēju brīva pārvietošanās — Diplomu atzīšana — Direktīva 89/48/EEK — Inženiera profesija — Daļēja un ierobežota profesionālās kvalifikācijas atzīšana — EKL 39. un 43. pants)

11.3.2006   
            
            
               LV
            
            
               Eiropas Savienības Oficiālais Vēstnesis
            
            
               C 60/2
            
         
      TIESAS SPRIEDUMS
   
   (pirmā palāta)
   2006. gada 19. janvārī
   lietā C-330/03 (Tribunal Supremo lūgums sniegt prejudiciālu nolēmumu) Colegio de Ingenieros de Caminos, Canales y Puertos pret Administración del Estado
       (1)
   
   (Darba ņēmēju brīva pārvietošanās - Diplomu atzīšana - Direktīva 89/48/EEK - Inženiera profesija - Daļēja un ierobežota profesionālās kvalifikācijas atzīšana - EKL 39. un 43. pants)
   (2006/C 60/04)
   tiesvedības valoda — spāņu
   Lietā C-330/03 par lūgumu sniegt prejudiciālu nolēmumu atbilstoši EKL 234. pantam, ko Tribunal Supremo (Spānija) iesniedza ar lēmumu, kas pieņemts 2003. gada 21. jūlijā un kas Tiesā reģistrēts 2003. gada 29. jūlijā, tiesvedībā 
         Colegio de Ingenieros de Caminos, Canales y Puertos
       pret 
         Administración del Estado
      , piedaloties 
         Giuliano Mauro Imo,
       Tiesa (pirmā palāta) šādā sastāvā: palātas priekšsēdētājs P. Janns [P. Jann], tiesneši K. Šīmans [K. Schiemann], N. Kolnerika [N. Colneric], E. Juhāss [E. Juhász] un E. Levits (referents), ģenerāladvokāts F. Ležē [P. Léger], sekretārs R. Grass [R. Grass], 2006. gada 19. janvārī ir pasludinājusi spriedumu, kura rezolutīvā daļa ir šāda:
   
               1)
            
            
               Padomes 1988. gada 21. decembra Direktīva 89/48/EEK par vispārēju sistēmu tādu augstākās izglītības diplomu atzīšanai, ko piešķir par vismaz trīs gadu profesionālo izglītību, neiestājas pret to, ka gadījumā, kad dalībvalstī iegūta diploma īpašnieks iesniedz lūgumu atļaut uzsākt reglamentētu kvalificētu darbu citā dalībvalstī, šīs dalībvalsts valsts iestādes šo lūgumu, ja to lūdz diploma īpašnieks, apmierina daļēji, atļauju ierobežoti attiecinot tikai uz tām darbībām, kurām šis diploms dod pieeju dalībvalstī, kurā tas piešķirts;
            
         
               2)
            
            
               EKL 39. un 43. pants neiestājas pret to, ka dalībvalsts nepiešķir daļēju piekļuvi kvalificētam darbam, ciktāl robus, kuri pastāv ieinteresētās personas izglītībā salīdzinājumā ar uzņēmējā dalībvalstī pieprasīto izglītību, ir iespējams faktiski novērst, piemērojot Direktīvas 89/48 4. panta 1. punktā paredzētos kompensējošos pasākumus. EKL 39. un 43. pants savukārt iestājas pret to, ka dalībvalsts nepiešķir šādu daļēju piekļuvi, ja ieinteresētā persona to lūdz un atšķirības starp darbību jomām ir tik būtiskas, ka faktiski būtu nepieciešams no jauna iegūt izglītību, ja vien šādas daļējas piekļuves atteikums nav attaisnojams ar obligātu vispārības interešu iemeslu, kas ir piemērots to izvirzīto mērķu sasniegšanai un nepārsniedz to sasniegšanai nepieciešamo.
            
         
      (1)  OV C 226, 20.9.2003.